ПОЭТ.

Поэтас ургъалил гъамасги рагьун,

Сок1к1уна куч1дузулъ каранзул унти,

Рек1ел т1инда ччураб х1улиги босун,

Х1асрат къват1иб кьола сариназда гъорлъ.

Ц1удул борхалъиги ишаналъе ккун,

Харилъ шуршудулеб бихьула гьесда,

Хьухьилъан чвахулеб ц1адул т1ирилъун,

Т1амчиде босула суалаз теч1еб.

Татуяб пихъ г1адал раг1ул т1елаца,

Маг1у къвинабула къварилъиялъул,

Къалмил раг1алалда рохалил харбил,

Халкъалда ц1арги ун ,ц1илъизарула.

Кьалда хвалченлъун ккун, кодоб х1улигун,

Х1ал кьун г1умруялда т1угьдул рекьулев,

Ц1об тун раг1ул гъегъалъ квешаб какулев,

Киназего гуро поэт вокьулев.